Mario Capecchi

Mario Ramberg Capecchi (Verona, 1937ko urriaren 6a) italo-estatubatuar genetikalaria da. 2007ko Medikuntzako Nobel Saria jaso zuen Martin Evans eta Oliver Smithiesekin batera enbrio ama zelulekin egindako aldaketa genetikoak eragiteko lanagatik.

Umetan Estatu Batuetara joan zen amarekin eta biofisika ikasi zuen Harvardeko Unibertsitatean. James D. Watsonek zuzendu zuen haren doktore-tesia. Ondoren, biokimikako irakasle izan zen Harvardeko Medikuntza Eskolan, 1973an Utahko Unibertsitateko irakasle izendatu zuten arte.

Nobel saria jaso zuen knockout saguak sortzeagatik. Ingeniaritza genetikoaren bidez sortutako saguak dira, desaktibatutako geneekin.

Veronarrak
Italo-estatubatuarrak
Ameriketako Estatu Batuetako biologoak
Genetikalariak
Medikuntzako Nobel Saridunak